ઓલપાડ તાલુકાના સરસ ગામમાં સુરત મહાનગર પાલિકાના માજી કોર્પોરેટર અને ગત વિધાનસભાની ચુંટણીમાં ઓલપાડ વિધાનસભાની બેઠક ઉપરથી દાવેદારી કરનાર રાંદેરના ગિરીશ પટેલનું ફાર્મહાઉસ છે. ત્યાં શહેરના નબીરાઓ લાખો રૂપિયાનો જુગાર રમતા હોવાની ઓલપાડ પોલીસને બાતમી મળી હતી. ડીવાયએસપી હેતલ પટેલે ઓલપાડ પી.આઈ. ડી.એન. ખાંટ અને પી.એસ.આઈ બી. એચ. વાઘેલા સાથે સ્ટાફને ફાર્મહાઉસ ઉપર દરોડા પાડવાનો આદેશ કર્યો હતો. ફાર્મહાઉસમાં રેડ કરતા ત્યાં માલેતુજારો અને રાજકારણીઓ લાખો રૂપિયાનો પાના ઉપર જુગાર રમતા પકડાયા હતાં.